നൂറുമേനി വിളവുമായി നന്ദിയോടന് ജൈവ കൃഷി പാലോട്: കൊവിഡ് കാലം പ്രതിസന്ധിയുടേതായിരുന്നെങ്കിലും ഓണക്കാലത്ത് ജൈവ പച്ചക്കറിക്ക് നന്ദിയോടന് വിപണിയില് ഒരു ക്ഷാമവുമില്ല. അന്പത് ഏക്കറോളം സ്ഥലത്തായി കൃഷി ഭവന്റെ നിര്ദ്ദേശത്തോടെ ടണ് കണക്കിന് പച്ചക്കറികളാണ് ഓണവിപണിക്കായി തയാറായിട്ടുള്ളത്. പാവല്, പടവലം, ചീര, വെണ്ട, വെള്ളരി, തക്കാളി, വഴുതന, കത്തിരി, വിവിധയിനം പച്ചമുളകുകള് എന്നിവ കൂടാതെ ഏത്തന്, രസകദളി, പാളയംകോടന്, ഇഞ്ചി, ചേന, ചേമ്ബ്, കാച്ചില് തുടങ്ങിയവയാണ് പ്രധാനമായും കര്ഷകര് കൃഷി ചെയ്തിട്ടുള്ളത്. കൂടാതെ വിവിധ സര്ക്കാര് ഏജന്സികള് മുഖേന വിതരണം ചെയ്ത എണ്ണായിരത്തോളം ഗ്രോബാഗുകളിലും, ഓണത്തിന് ഒരു മുറം പച്ചക്കറി പദ്ധതിയിലൂടെ നല്കിയ വിത്തുകള് ഉള്പ്പെടെയാണ് ഓണവിപണിയില് എത്തുന്നത്. നൂറോളം കര്ഷകര് പഞ്ചായത്തിന്റെ വിവിധ ഭാഗങ്ങളില് സ്വന്തം കൃഷിയിടങ്ങളിലും പാട്ടവ്യവസ്ഥയില് എടുത്ത ഏക്കര് കണക്കിന് സ്ഥലത്തുമാണ് നന്ദിയോടന് ജൈവ കൃഷിയിടങ്ങള് .ആനകുളം ഗീതയും, ശ്രീലതയും, രാജേശ്വരിയും തോട്ടുംപുറം ബാലകൃഷ്ണനും, പവ്വത്തൂര് ശ്രീജിത്തും, ആനക്കുഴി ചന്ദ്രനും തുടങ്ങി നൂറോളം കര്ഷകര് വിളയിച്ച ഉത്പന്നങ്ങളാണ് ഈ മാസം 17 മുതല് 20 വരെ വിപണിയിലെത്തും. കാര്ഷിക പോരാട്ട വേദിയില് നന്ദിയോട് ഗ്രാമപഞ്ചായത്തിന് നാലു തവണയാണ് സംസ്ഥാന സര്ക്കാരിന്റെ ജൈവഗ്രാമം അവാര്ഡ് ലഭിച്ചത്. വിജയ ഗാഥയില് കര്ഷകര് ലോക്ഡൗണിലും തളരാത്ത പോരാട്ടമാണ് നന്ദിയോടെ കര്ഷകരുടെ വിജയരഹസ്യം. കാലാവസ്ഥ ഏറെ കുറെ അനുകൂലമായതിനാല് നൂറ് മേനി വിളവാണ് പല കര്ഷകരും നേടിയെടുത്തത്. ജൈവവളമായതിനാല് കൂടുതല് പരിചരണം കൃഷിക്ക് വേണ്ടി വന്നു. കര്ഷകര്ക്കും വേണ്ട നിര്ദ്ദേശങ്ങള് നല്കാനും ഗുണമേന്മയുള്ള വിത്തുകള് നല്കാനും കൃഷിഭവന് ഉദ്യോഗസ്ഥര് സദാ സജ്ജരായിരുന്നു. കൊവിഡിന്റെ ദുരിത ജീവിതത്തിന് ചെറിയ രീതിയിലെങ്കിലും ആശ്വാസം കണ്ടെത്തിയ സന്തോഷത്തിലാണ് കര്ഷകര്. നന്ദിയോടന് ജൈവ ചന്തയിലെ വില.. ഏത്തന് 5565, രസകദളി 4045, പാളയംകോടന് 17 20, കപ്പ 4050, വെള്ളരി 3050, വെണ്ട 80 100, കത്തിരി 5570, പയര് 75 90, ചീര 4050, പച്ചമുളക് 130150, മാലി മുളക് 180200, തക്കാളി 70 90 പ്രതികരണം കര്ഷകരില് നിന്നും നേരിട്ട് ശേഖരിക്കുന്ന പച്ചക്കറിക്ക് പൊതുവിപണിയേക്കാള് ഇരുപത് മുതല് മുപ്പത് ശതമാനം വരെ വിലക്കുറവ് ഉണ്ടാക്കും. കൂടാതെ ഉപഭോക്താക്കള്ക്ക് സബ്സിഡിയോടെയാണ് കാര്ഷിക ഉത്പ്പന്നങ്ങള് ഓണകാലത്ത് വില്പന നടത്തുന്നത്. അതിഭ കൃഷി ഓഫീസര് ,നന്ദിയോട്